12. ข้อมูลอื่นที่เกี่ยวข้อง

เกียรติประวัติ

จากความมุ่งมั่นและพัฒนาอย่างต่อเนื่องของกลุ่มบริษัทอาปิโก
เพื่อมุ่งสู่ความเป็นเลิศในด้านการผลิตและเป็นองค์กรการผลิตระดับโลก บมจ. อาปิโก ไฮเทค
และบริษัทย่อย ต่างมุ่งมั่นพยายามจนได้รับความไว้วางใจและเกียรติบัตรต่างๆ
จากลูกค้าอันทรงเกียรติในหลายๆ ด้าน ดังตัวอย่างต่อไปนี้

บมจ. อาปิโก ไฮเทค ได้รับ “รางวัลผู้นำในด้านการผลิตแบบโตโยต้า” อย่างต่อเนื่องตั้งแต่ปี
2550 จนถึงปี 2552 เป็นเวลา 3 ปีติดต่อกัน สืบเนื่องจากที่บริษัทฯ เคยได้รับ
“รางวัลชนะเลิศการแข่งขันการปรับปรุงระบบการผลิตแบบโตโยต้า” นี้ถึง 3 ปีติดต่อกัน (ปี 2547,
ปี 2548 และปี 2549) บริษัทจึงได้รับมอบหมายจากบจ. โตโยต้า มอเตอร์ (ประเทศไทย)
ในการฝึกอบรมผู้ส่งมอบรายอื่น ๆ ของบจ. โตโยต้า มอเตอร์ (ประเทศไทย)
อีกทั้งยังได้รับมอบหมายให้เป็นหนึ่งในบริษัทชั้นนำของประเทศไทยภายใต้โครงการพัฒนาบุคลากรในอุตสาหกรรมยานยนต์
(AHRDP) โดยความร่วมมือระหว่างประเทศไทยและญี่ปุ่น
เพื่อพัฒนาวิทยากรที่ปรึกษาในด้านระบบการผลิตแบบโตโยต้า หรือ Toyota Production System
(TPS) ซึ่งวิทยากรที่ปรึกษาของบมจ.อาปิโก ไฮเทค
จะได้รับมอบหมายให้เป็นผู้เผยแพร่ความรู้ที่ได้รับจากการอบรมในโครงการฯทั้งในภาคทฤษฎีและปฏิบัติในการดำเนินกิจกรรม
TPS เพื่อนำไปถ่ายทอดบริษัทผู้ส่งมอบขนาดกลางและขนาดย่อมอีก 12 บริษัท นอกจากนี้บริษัทฯ
ยังได้รับมอบหมายจากทางบจ. ออโต้อัลลายแอนซ์ (ประเทศไทย)ให้เป็นผู้ฝึกอบรมผู้ส่งมอบรายอื่น
ๆ อีก 3 บริษัท ในโครงการพัฒนาเพื่อเพิ่มผลผลิต หรือ All AAT group Best Corporate
(A-ABC)

บจ. อาปิโก อมตะ บริษัทย่อยในกลุ่มบริษัทอาปิโก พัฒนาและปรับปรุงด้านคุณภาพ ต้นทุน
และการส่งมอบอย่างต่อเนื่อง ดังจะเห็นได้จากบริษัทฯได้รับรางวัล “ผู้ผลิตชิ้นส่วนดีเด่น
ด้านคุณภาพและการส่งมอบ” จาก บจ. อีซูซุ มอเตอร์ (ประเทศไทย) เป็นเวลาถึง 4
ปีต่อเนื่องกันนับตั้งแต่ปี พ.ศ. 2551 เป็นต้นมา และในปี 2552 นั้น บจ. อาปิโก อมตะ
ยังได้รับรางวัลในสาขาผู้ประกอบการอุตสาหกรรมชิ้นส่วนยานยนต์ดีเด่นแห่งปี (ประเทศไทย)
จากสถาบัน Frost & Sullivan ซึ่งเป็นผู้จัดงาน Frost & Sullivan Asia Pacific
Automotive เป็นประจำทุกปี
โดยมีการมอบรางวัลให้กับสถานประกอบการดีเด่นในประเภทอุตสาหกรรมยานยนต์ประจำภูมิภาคเอเชียแปซิฟิก
และมีบริษัทเพียงไม่กี่บริษัทเท่านั้นที่ได้รับการคัดเลือก
โดยการประเมินจากตัวชี้วัดความสามารถด้านการตลาดในอุตสาหกรรมที่บริษัทนั้นเกี่ยวข้องซึ่งแสดงให้เห็นความเป็นเลิศในภูมิ
ภาคเอเชียแปซิฟิก อีกทั้งในปี 2553 บจ. อาปิโก อมตะ
ยังได้รับรางวัลสถานประกอบการตัวอย่างการพัฒนาด้านวิศวการประจำปีโดยกรมส่งเสริมอุตสาหกรรม
จากการผ่านเกณฑ์การพิจารณาคัดเลือกสถานประกอบการที่มีการประยุกต์และพัฒนาองค์กรดีเด่นในด้านวิศวการ

บมจ. อาปิโก ฟอร์จจิ้ง และ บมจ. อาปิโก พลาสติค ซึ่งเป็นบริษัทย่อยในกลุ่มบริษัทอาปิโก
ได้มีความมุ่งมั่นและปรับปรุงงานในสายการผลิตด้านต่างๆ
จนทำให้บริษัทฯได้รับรางวัลผู้ส่งมอบดีเด่นในด้านคุณภาพและการส่งมอบได้ตามเป้าหมายจาก บจ.
ไทย ยามาฮ่า มอเตอร์ ในปี 2553 ที่ผ่านมา
นอกเหนือจากนั้นกลุ่มบริษัทอาปิโกได้ให้ความสำคัญกับความปลอดภัยเป็นอย่างยิ่ง
ดังจะเห็นได้จากการที่บมจ. อาปิโก พลาสติค ได้รับโล่รางวัลสถานประกอบการปลอดอุบัติเหตุ
ระดับทองแดง โดยสถาบันความปลอดภัยในการทำงาน กรมสวัสดิการและคุ้มครองแรงงาน
กระทรวงแรงงาน รวมทั้งได้รับใบประกาศนียบัตรด้านการบริหารและคุ้มครองความปลอดภัย
อาชีวอนามัย และสภาพแวดล้อมในการทำงาน ระดับจังหวัด โดยกระทรวงแรงงาน

กลุ่มบริษัทอาปิโก มีความมุ่งมั่นที่จะแสดงศักยภาพอย่างสูงสุด เพื่อให้ผลงานมีความโดดเด่น
รวมไปถึงการให้คำมั่นสัญญาที่จะอนุรักษ์สิ่งแวดล้อมทั้งในสถานที่ทำงานและสภาพแวดล้อมโดยรอบ
และยังเป็นการยืนยันถึงระบบควบคุมคุณภาพและสิ่งแวดล้อมที่ได้มาตรฐานในระดับสูงสุด
บริษัทฯจึงรับการรับรองระบบคุณภาพมาตรฐาน ISO/TS 16949, ระบบจัดการสิ่งแวดล้อม
ISO14001 และได้รับโล่ Q1 จากบจ.ออโต้อัลลายแอนซ์ (ประเทศไทย)
เพื่อรับรองการเป็นผู้ส่งมอบผู้มีมาตรฐานระดับโลก

เพื่อที่จะบรรลุสู่มาตรฐานสูงสุด อาปิโก ได้นำระบบ Oracle ERP มาใช้เมื่อวันที่ 4 กันยายน
2549 ซึ่งใช้เวลาประมาณ 2 ปีในการพัฒนาระบบ ก่อนนำมาใช้ในการปฏิบัติงานจริง
ระบบนี้จะช่วยในการบริหารการส่งมอบผลิตภัณฑ์ ยิ่งไปกว่านั้น บมจ.อาปิโก ไฮเทค
คือบริษัทแรกในประเทศไทยที่ใช้ระบบ Oracle ERP ประยุกต์ใช้กับระบบการผลิตแบบ Lean
ซึ่งจะช่วยให้บริษัทฯ สามารถลดปริมาณของเสีย
และลดความเสี่ยงที่อาจเกิดขึ้นในระหว่างการส่งมอบ เพื่อให้การผลิตมีประสิทธิภาพ
และเพื่อผลประโยชน์สูงสุดของลูกค้า
ซึ่งระบบได้ถูกพัฒนาและขยายผลต่อเนื่องไปยังบริษัทในเครือเพื่อให้เกิดมาตรฐานเดียวกันทั่วทั้งองค์กร

หลักสำคัญในการดำเนินธุรกิจของกลุ่มบริษัทอาปิโก

กลุ่มบริษัท อาปิโก ได้เฉลิมฉลองครบรอบ 25 ปี ของการก่อตั้งบริษัทฯ ในปี 2553
จากจุดเริ่มต้นของการเดินทางที่ลำบากเมื่อ 25 ปีที่แล้ว มาสู่ความสำเร็จซึ่งนับว่า
บริษัทฯเป็นองค์ประกอบที่สำคัญและมั่นคงถาวรโครงสร้างของอุตสาหกรรมยานยนต์ในประเทศไทย
จากความเจริญเติบโตอย่างต่อเนื่อง

ด้วยความเชื่อมั่นในมาตรฐานและทักษะของแรงงานไทย อาปิโก
ได้เริ่มต้นธุรกิจการออกแบบและการผลิตอุปกรณ์จับยึดการประกอบรถยนต์เมื่อ 25
ปีที่ผ่านมาและได้พัฒนาก้าวหน้ามาสู่การผลิตแม่พิมพ์และชิ้นส่วน OEM
ปัจจุบันบริษัทฯเป็นที่ยอมรับในความเป็นหนึ่งในฐานะผู้ส่งมอบระดับโลกผลิตภัณฑ์ดังกล่าว
และยังพัฒนาศักยภาพด้วยเทคโนโลยีจากทั่วโลกอย่างต่อเนื่อง

ภายใต้การดำเนินงานตามหลักปรัชญาที่เรียบง่ายของการเป็นองค์กรที่คล่องตัวและมีความสุขด้วยการบริหารที่โปร่งใสตลอดระยะเวลาที่ผ่านมาบริษัทได้ตั้งเป้าหมายขององค์กรตามหลักเกณฑ์
SQCDEM:

-   ความปลอดภัย: ความปลอดภัยต้องมาเป็นลำดับแรกเสมอ

-   คุณภาพ: คุณภาพที่ในกระบวนการผลิตและความมุ่งมั่นที่จะบรรลุเป้าหมาย ‘0’ PPM

-   ราคา: ความสามารถในการแข่งขันด้านราคา ด้วยต้นทุนที่ต่ำ

-   การส่งมอบสินค้า: การจัดส่งที่ตรงเวลาทุกครั้ง 100% ด้วยปรัชญาการผลิตแบบทันเวลาพอดี
    (JIT)

-   วิศวกรรม: ความตั้งใจที่จะปรับปรุงอย่างต่อเนื่อง (KAIZEN)ในด้านวิศวกรรม

จากการปฏิบัติตามหลักเกณฑ์ดังกล่าวได้รับผลตอบรับที่ดีเยี่ยม ดังนั้นบริษัทฯ
จะยังคงยึดมั่นในการปฏิบัติตามหลักเกณฑ์ SQCDEM
ซึ่งเป็นเป้าหมายหลักขององค์กรและจะเป็นแนวทางสำหรับการพัฒนาอย่างต่อเนื่องและนำไปสู่การเป็นผู้ผลิตระดับโลก

ทรัพยากรบุคคล การฝึกอบรม และการพัฒนา

ปัจจุบันการฝึกอบรมเรามุ่งเน้นให้บุคลากรได้รับการอบรมตามสิ่งที่เหมาะสมกับตำแหน่งงาน
และไม่มุ่งเน้นที่ชั่วโมงการอบรมต่อคนต่อปี โดยบริษัทต่างๆ ในกลุ่มบริษัท อาปิโก
จะกำหนดแผนฝึกอบรมล่วงหน้าทั้งปีจากการสำรวจความต้องการอบรมที่กำหนดขึ้นเบื้องต้นจากความเหมาะสมของตำแหน่งงานนั้นๆ
และกำหนดเป้าหมายเป็นการอบรมตามแผนงานที่วางไว้ 90% การอบรมที่ไม่ตรงตามแผนงาน 10%
และการอบรมไม่ครบตามแผนงานเพียง 10%
ซึ่งระบบการฝึกอบรมดังกล่าวจะช่วยลดการฝึกอบรมที่ไม่จำเป็นหรือนอกเหนือจากหน้าที่งานออกไป
และทำให้เกิดประสิทธิภาพในการอบรมมากขึ้น